**VEJLE LÆRERKREDS**

Danmarks Lærerforening ! Kreds 113

Langelinie 64, DK 7100 Vejle. Telefon 75 82 96 33. Fax 75 83 33 87. Email 113@dlf.org

NOTAT

**Resultater af medlemsundersøgelse 2013/2014**

Vejle Lærerkreds har i perioden fra februar til april 2014 gennemført en medlemsundersøgelse.

Undersøgelsen er sendt ud til 935 lærere og der er svar fra 594 personer, hvilket giver en svarprocent på 63,5 %.

Lærerne er blevet stillet spørgsmål vedr. inklusion, vilkår, stress og vold og trusler om vold.

Det er 3. år i træk, kredsen har foretaget den samme undersøgelse. Resultaterne afviger ikke væsentligt over årene – der er små variationer i opad- eller nedadgående retning, men i det store hele ligger de på samme niveau. Med til billedet hører et stigende antal afskedigelser og fratrædelser grundet langtidssygemelding hovedsageligt af psykiske årsager (kredsen har registreret 22 + 1 selvbetalt orlov i indeværende skoleår).

Endvidere skal resultatet ses i lyset af antallet af svar og stor personaleomsætning.

Sammenfatning af resultaterne (resultaterne fra sidste års undersøgelse er sat ind i parentes efter dette års resultat):

**Inklusion**

66,10 % (74,9 %) af lærerne vurderer, at det i mindre grad eller slet ikke er muligt at give elever med særlige behov tilbud af tilstrækkelig kvalitet indenfor de nuværende rammer.

56,8 % (57,60 %) af lærerne mener, at det i mindre grad eller slet ikke er muligt at gennemføre undervisningen, så alle elever får den rette undervisning.

De mangler, de fleste lærere peger på i forhold til at kunne opfylde ovenstående, er først og fremmest **tid** – både til forberedelse og udførelse af undervisningen. Lærerne efterlyser færre elever pr. klasse/hold og bedre mulighed for støtte til de udfordrede elever. Endvidere peger lærernes kommentarer på IT-relaterede redskaber – først og fremmest udstyr og undervisningsredskaber.

**Arbejdsvilkår**

På spørgsmålet om, hvor vidt lærerne synes, at deres arbejdsvilkår er i orden, svarer 26,4 % (30,2 %) nej, 62,6 % (58 %) i nogen grad og kun 10,4 % (13,2 %) svarer ja.

Det altovervejende forhold, lærerne i deres kommentarer peger på, er et stort arbejdspres og mangel på tid. Det gør det vanskeligt at løfte opgaven. Mange peger i den sammenhæng på det meget store antal elever i klasserne. Endvidere peger lærernes kommentarer på problematikker omkring manglende lærerressourcer, mangel på synlig ledelse og problematikker ift. inklusion med få ressourcer.

På listen over de forhold, lærerne mener, de mangler, topper tolærerordninger, efteruddannelse, bedre fysiske rammer og støttetimer.

**Stress**

62,5 % (62 %) af lærerne angiver, at de har følt sig stressede på grund af deres arbejde i skoleåret 2012/13.

I indeværende skoleår - fra august til april - er det 66,1 % (66,8 %).

15,6 % (13,8 %) af lærerne har været hos lægen for at tale om arbejdsbetinget stress i skoleåret 2012/13.

I indeværende skoleår – fra august til april – er det 12,1 % (9,7 %).

8,7 % (6,7 %) af lærerne har været sygemeldt på grund af arbejdsbetinget stress i skoleåret 2012/13.

I indeværende skoleår – fra august til april – er det 6,4 % (4,7 %).

Tallene fra sidste og indeværende skoleår kan ikke umiddelbart sammenlignes, da tallene fra indeværende år kun dækker en periode på 9 måneder mod sidste års knap 11 måneder.

**Vold og trusler om vold**

38,8 % (37,1 %) af lærerne angiver at have været udsat for vold eller trusler om vold på deres arbejdsplads indenfor de seneste 12 måneder.

Det er i 97,4 % (97,5 %) af tilfældene elever, der har udøvet vold/trusler om vold.

18,9 % (24,1 %) af lærerne har oplevet en udvikling i hyppigheden af episoder i indeværende skoleår sammenlignet med sidste skoleår.

Lærernes beskrivelser af episoderne er vidt facetterede. Der tegner sig et billede af, at der er flere udad-reagerende elever, som både verbalt og fysisk er voldsomme. En del lærere bemærker, at selv indskolingsbørn kan være meget voldsomme. Det ofte er i situationen, hvor læreren forsøger at løse en konflikt, at vold/trusler om vold rammer læreren. Lærerne giver mange eksempler på, hvordan konflikter opstår i klasserne, og alle elever overværer de voldsomme episoder.

Her følger tabeller fra undersøgelsen:

**Medlemsundersøgelse 2013/14**

Underviser du i normalklasser eller i specialklasser?

|  |  |  |
| --- | --- | --- |
|  | Respondenter | Procent |
| Normalklasser | 491 | 80,8% |
| Specialklasser | 77 | 12,7% |
| Både normal- og specialklasser | 40 | 6,6% |
| I alt | 608 | 100,0% |

I hvilken grad vurderer du, at det er muligt at give elever med særlige behov tilbud af tilstrækkelig kvalitet inden for de nuværende rammer?

|  |  |  |
| --- | --- | --- |
|  | Respondenter | Procent |
| I høj grad | 5 | 1,0% |
| I nogen grad | 170 | 32,7% |
| I mindre grad | 296 | 56,9% |
| Slet ikke | 48 | 9,2% |
| Ved ikke | 1 | 0,2% |
| I alt | 520 | 100,0% |

I hvilken grad synes du, det er muligt at gennemføre undervisningen, så alle elever får den rette undervisning?

|  |  |  |
| --- | --- | --- |
|  | Respondenter | Procent |
| I høj grad | 10 | 1,9% |
| I nogen grad | 214 | 41,2% |
| I mindre grad | 263 | 50,6% |
| Slet ikke | 32 | 6,2% |
| Ved ikke | 1 | 0,2% |
| I alt | 520 | 100,0% |

Hvilke forhold mangler du som lærer for bedre at kunne give alle elever den undervisning, de har brug for? - Angiv gerne flere svar

|  |  |  |
| --- | --- | --- |
|  | Respondenter | Procent |
| Efteruddannelse | 277 | 53,4% |
| Undervisningsmaterialer | 156 | 30,1% |
| Bedre fysiske rammer | 240 | 46,2% |
| Praktisk medhjælp | 93 | 17,9% |
| Pædagogisk medhjælp | 188 | 36,2% |
| Støttetimer | 240 | 46,2% |
| Holddeling | 188 | 36,2% |
| Tolærerordninger | 300 | 57,8% |
| Specialklasser | 91 | 17,5% |
| Særlige fagligt fokuserede kursusforløb for eleverne fx læsekursus | 110 | 21,2% |
| Færre dokumentationsopgaver | 110 | 21,2% |
| Andet, skriv hvad | 38 | 7,3% |
| Jeg mangler ingen redskaber til min undervisning | 2 | 0,4% |
| I alt | 519 | 100,0% |

Har du haft perioder, hvor du har følt dig stresset på grund af dit arbejde…: - Sidste skoleår?

|  |  |  |
| --- | --- | --- |
|  | Respondenter | Procent |
| Ja | 372 | 62,5% |
| Nej | 197 | 33,1% |
| Ved ikke | 26 | 4,4% |
| I alt | 595 | 100,0% |

Har du haft perioder, hvor du har følt dig stresset på grund af dit arbejde…: - I indeværende skoleår?

|  |  |  |
| --- | --- | --- |
|  | Respondenter | Procent |
| Ja | 393 | 66,1% |
| Nej | 178 | 29,9% |
| Ved ikke | 24 | 4,0% |
| I alt | 595 | 100,0% |

Har du været hos lægen for at tale om arbejdsbetinget stress…: - Sidste skoleår?

|  |  |  |
| --- | --- | --- |
|  | Respondenter | Procent |
| Ja | 93 | 15,6% |
| Nej | 499 | 83,9% |
| Ved ikke | 3 | 0,5% |
| I alt | 595 | 100,0% |

Har du været hos lægen for at tale om arbejdsbetinget stress…: - I indeværende skoleår?

|  |  |  |
| --- | --- | --- |
|  | Respondenter | Procent |
| Ja | 72 | 12,1% |
| Nej | 520 | 87,4% |
| Ved ikke | 3 | 0,5% |
| I alt | 595 | 100,0% |

Har du været sygemeldt på grund af arbejdsbetinget stress…: - Sidste skoleår?

|  |  |  |
| --- | --- | --- |
|  | Respondenter | Procent |
| Ja | 52 | 8,7% |
| Nej | 539 | 90,6% |
| Ved ikke | 4 | 0,7% |
| I alt | 595 | 100,0% |

Har du været sygemeldt på grund af arbejdsbetinget stress…: - I indeværende skoleår?

|  |  |  |
| --- | --- | --- |
|  | Respondenter | Procent |
| Ja | 38 | 6,4% |
| Nej | 552 | 92,8% |
| Ved ikke | 5 | 0,8% |
| I alt | 595 | 100,0% |

Synes du, at dine arbejdsvilkår som lærer/børnehaveklasseleder er i orden?

|  |  |  |
| --- | --- | --- |
|  | Respondenter | Procent |
| Ja | 62 | 10,4% |
| I nogen grad | 372 | 62,6% |
| Nej | 157 | 26,4% |
| Ved ikke | 3 | 0,5% |
| I alt | 594 | 100,0% |

Har du inden for de seneste 12 måneder været udsat for vold eller trusler om vold på din arbejdsplads?

|  |  |  |
| --- | --- | --- |
|  | Respondenter | Procent |
| Ja, dagligt | 5 | 0,8% |
| Ja, ugentligt | 24 | 4,0% |
| Ja, månedligt | 60 | 10,1% |
| Ja, sjældnere end månedligt | 142 | 23,9% |
| Nej | 363 | 61,1% |
| I alt | 594 | 100,0% |

Fra hvem er du / har du været udsat for vold eller trusler om vold? - Angiv gerne flere svar

|  |  |  |
| --- | --- | --- |
|  | Respondenter | Procent |
| Kolleger | 3 | 1,3% |
| En leder | 1 | 0,4% |
| Elever | 225 | 97,4% |
| En forælder | 13 | 5,6% |
| Andre, angiv hvem | 0 | 0,0% |
| I alt | 231 | 100,0% |

Har du oplevet en udvikling i hyppigheden af voldelige episoder og/eller trusler i indeværende skoleår sammenlignet med sidste skoleår?

|  |  |  |
| --- | --- | --- |
|  | Respondenter | Procent |
| Ja, det sker oftere | 112 | 18,9% |
| Ja, det sker sjældnere | 32 | 5,4% |
| Nej, ingen udvikling | 344 | 57,9% |
| Ved ikke | 106 | 17,8% |
| I alt | 594 | 100,0% |

Samlet status

|  |  |  |
| --- | --- | --- |
|  | Respondenter | Procent |
| Ny | 0 | 0,0% |
| Distribueret | 327 | 35,0% |
| Nogen svar | 14 | 1,5% |
| Gennemført | 594 | 63,5% |
| Frafaldet | 0 | 0,0% |
| I alt | 935 | 100,0% |